Pihlajavesi
Pihlajavesi je 6 jezero po veličini u Finskoj koje leži u Regiji Južna Savonija.
Ono je drugo po veličini u nizu jezera koje formiraju Jezerski sistem Velika Saimaa (Jezero Saimaa).

Karakteristike 
Jezero Pihlajavesi leži na jugu Finske, na nadmorskoj visini 
od 75.7 metra, zapadno od grada Savonlinna i Jezera Haukivesi, od kog je odvojeno otocima i od kog prima vode.
Izduljeno je u smjeru istok - jugozapad nekih 40 km a široko do 20 km, ima čak 4159 otoka tako da izgleda kao pravi labirint bezbrojnih uvala i manjih jezera.

Otoci Pihlajavesija imaju ukupnu površinu od 602.5 km², što je gotovo jednako površini jezera koje ima 712.5 km². Od tog čak 45 otoka ima više od 1 km².

Najveći otoci na jezeru su Partalansaari  (168 km², Viljakansaari  (113 km²), Moinsalmensaar (55 km²), Pellossalo (16 km²), Kongonsaari (14 km²), Ahvionsaari (12 km²) i Tuohisaari (11 km²).

Prosječna dubina mu je 11.33 metara a najveća 72 m.

Jezero ima sliv velik oko 55 092 km², od čega na samo jezero otpada 18,5%, a ostatak na pritoke, vode mu otječu u Jezero Saimaa sa kojim je direktno povezano na jugozapadu.

Jedan dio jezera površine 45 km², proglašen je 2014. Nacionalnim parkom.

Povezano 
 Lista najvećih finskih jezera

Izvori

Vanjske veze 

 Lake Pihlajavesi Nature Reserve na portalu Nationalparks 

Jezera u Finskoj